text: Kasper Andersen vil være verdens bedste  
  25 april 2016 kl. 16.35
  Kasper Andersen fra Bramming har kørt speedway siden han var 5 år. Nu er han 17 år, og der er fuld fart på hans karriere.  
  
  
  
  Der er hverken mangel på pokaler eller titler hos Kasper Andersen, der bor i Vong med sin familie.
  Han har kørt speedway, siden han var 5 år gammel. Som 17-årig kan han allerede se tilbage på en fantastisk karriere, der blandt andet i 2014  indbragte ham en titel som Europamester for kørere under 16 år. 
  Lige nu er han på en 2-årig kontrakt hos Esbjerg Vikings, som forventer sig meget af det unge talent. 
  I lørdags kørte Kasper kvalifikation for kørere under 21 år til VM og EM.  Han lå lunt i svinget til at komme med, men han blev diskvalificeret i 2. heat, da dommeren mente, han ikke holdt stille før start.
  - Men der kommer jo en chance igen næste år, siger Kasper Andersen  til TV SYD.
  Kasper har nok at se til lige nu. Udover at gå i gymnnasiet, træner han også med landsholdet - og lige om hjørnet venter blandt andet Danmarksturneringen, Superligaen og U21-DM-finalen senere på sæsonen.
  Mød det 17-årige speedwaytalent Kasper Andersen i mandagens udgave af Naboer på TV SYD+ klokken 19.55 og 22.40.
  